KOMISSION ASETUS (ETY) N:o 1469/77 annettu 30 päivänä kesäkuuta 1977 tuontimaksun ja vientituen soveltamista koskevista yksityiskohtaisista säännöistä isoglukoosin osalta ja asetuksen (ETY) N:o 192/75 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon yhteisistä isoglukoosia koskevista säännöksistä 17 päivänä toukokuuta 1977 annetun neuvoston asetuksen (ETY) N:o 1111/77(1) ja erityisesti sen 3 artiklan 3 kohdan ja 4 artiklan 3 kohdan toisen alakohdan ja 5 kohdan,

sekä katsoo, että

asetuksen (ETY) N:o 1111/77 1 artiklassa tarkoitetut tuotteet kuuluvat vientitukijärjestelmään; tämän vuoksi olisi näiden tuotteiden osalta laajennettava maataloustuotteiden vientitukea koskevista yksityiskohtaisista soveltamissäännöistä 17 päivänä tammikuuta 1975 annetun komission asetuksen (ETY) N:o 192/75(2), sellaisena kuin se on viimeksi muutettuna asetuksella (ETY) N:o 3138/76(3), soveltamisalaa,

käsittelyn yhdenmukaisuuden vuoksi olisi määritettävä isoglukoosin kuiva-ainesisällön määrittelemiseen kaupassa sovellettava menetelmä,

asetuksessa (ETY) N:o 1111/77 ei säädetä vientituen myöntämisestä jalostetussa muodossa isoglukoosin osalta ja isoglukoosi ja sen sekoitteet muiden sokerien kanssa ovat suhteellisen uusia ja vielä vähäisesti maailman markkinoilla levinneitä tuotteita; näiden tuotteiden kaupallisen tilanteen odotetaan kehittyvän huomattavasti tulevaisuudessa; ensivaiheessa, haluamatta kuitenkaan rajoittaa myöhemmin toteutettavia aiheellisia toimenpiteitä, olisi täsmennettävä rajat erityisesti tämän sokerin fruktoosi- ja polysakkaridipitoisuudelle tai mulle sokeripitoisuudelle tuen myöntämisen mahdollistamiseksi ainoastaan luonnollisessa tilassa olevalle todelliselle tuotteelle,

vientituki glukoosin ja sakkaroosisiirappien osalta vahvistetaan kuukausittain ja se voidaan vahvistaa ennakolta; on suotavaa antaa samat säännöt vientituen osalta isoglukoosin kohdalla, ja

tässä asetuksessa säädetyt toimenpiteet ovat isoglukoosin hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Asetuksen (ETY) N:o 1111/77 3 ja 4 artiklan soveltamiseksi kuiva-ainepitoisuus määritetään isoglukoosin osalta painosuhteessa 1:1 laimennetun liuoksen tiheyden perusteella ja jähmeiden tuotteiden osalta kuivattamalla.

2 artikla

Asetuksen (ETY) N:o 1111/77 3 artiklassa tarkoitetun kiinteän osan on oltava yhtä suuri kuin yhteisen tullitariffin alanimikkeeseen 17.02 B II a kuuluvien tuotteiden vientimaksun vahvistamisessa käytetyn osan.

3 artikla

Asetuksen (ETY) N:o 1111/77 4 artiklassa säädettyä tukea myönnetään ainoastaan tuotteille:

- jotka on saatu glukoosia isomeroimalla,

- joiden fruktoosipitoisuus on vähintään 41 prosenttia kuivapainosta mitattuna,

ja

- joiden polysakkaridien ja oligosakkaridien sekä di- tai trisakkaridien kokonaispitoisuus on enintään 8,5 prosenttia kuivapainosta mitattuna.

4 artikla

Edellä 3 artiklassa tarkoitettu tuki on vahvistettava kuukausittain.

5 artikla

Vientitodistushakemuksen jättöpäivänä sovellettavaa tukea sovelletaan asianomaisen todistushakemuksen kanssa samanaikaisesti jättämästä pyynnöstä todistuksen voimassaoloaikana toteutettavaan vientiin.

6 artikla

Lisätään asetuksen (ETY) N:o 192/75 1 artiklan loppuun luetelmakohta seuraavasti:

"- asetuksen (ETY) N:o 1111/77 isoglukoosi 4 artiklassa".

7 artikla

Tämä asetus tulee voimaan 1 päivänä heinäkuuta 1977.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 30 päivänä kesäkuuta 1977.

Komission puolesta

Finn GUNDELACH

Varapuheenjohtaja

(1) EYVL N:o L 134, 28.5.1977, s. 4

(2) EYVL N:o L 25, 31.1.1975, s. 1

(3) EYVL N:o L 359, 30.12.1976, s. 23